Sulho rakastetulleen
Oi armas neitoseni!
 Voi kuinka mieleni
 Ja koko sydämeni
 Halaapi luoksesi.

 Ah, sinua mä aina
 Hellästi muistelen,
 Sen muiston mulle lainaa
 Lempesi suloinen.

 Ah, onnellinen olen,
 Jos sinun omistan,
 Jos elän eli kuolen,
 Sinua rakastan! –

 Ei ihmisien juonet
 Voi meitä eroittaa,
 Ei heidän viekkaat kielet
 Lempeemme vieroittaa.

 Jos pilvet synkät peittää
 Lempemme taivahan,
 Jos maailmakin heittää
 Eteemme paulojaan:

 Niin kestävinä vaivaa
 Luojaamme luotamme,
 Ja rakkahina aina
 Toisiimme turvaamme!

 Niin viha ei, ei vaino
 Voi meitä kukistaa
 Ja lempemme on aino
 Kun meitä vahvistaa!

H[eikki]. W[irta]–nen.

Lähde: Tapio 24.12.1868.

Heikki Wirtanen
Runot
Tapio
1868